CELEX: 62013TN0343
Language: sk
Date: 2013-06-28 00:00:00
Title: Vec T-343/13: Žaloba podaná 28. júna 2013 — CN/Parlament

24.8.2013   
            
            
               SK
            
            
               Úradný vestník Európskej únie
            
            
               C 245/14
            
         Žaloba podaná 28. júna 2013 — CN/Parlament
   (Vec T-343/13)
   2013/C 245/17
   Jazyk konania: taliančina
   
      Účastníci konania
   
   
      Žalobca: CN (Brumath, Francúzsko) (v zastúpení: M. Velardo, advokát)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               uložil Európskej únii a Európskemu parlamentu povinnosť zaplatiť žalobcovi sumu 1 000 eur ako majetkovú ujmu, navýšenú o úroky vo výške 6,75 %,
            
         
               —
            
            
               uložil Európskej únii a Európskemu parlamentu povinnosť zaplatiť žalobcovi sumu 40 000 eur ako nemajetkovú ujmu, navýšenú o úroky vo výške 6,75 %,
            
         
               —
            
            
               uložil Európskemu parlamentu povinnosť nahradiť trovy konania.
            
         
      Dôvody a hlavné tvrdenia
   
   Cieľom prejednávanej žaloby CN, ktorý je bývalým úradníkom Rady, je dosiahnuť náhradu majetkovej a nemajetkovej ujmy, ktorá mu vznikla v dôsledku uverejnenia na stránkach Európskeho parlamentu, ktoré sú prístupné aj v zahraničí, časti jeho žiadosti, v ktorej boli uvedené jeho osobné údaje, ako aj informácie týkajúce sa jeho zdravotného stavu a existencie zdravotného postihnutia v jeho rodine.
   Osobné údaje boli poľa neho uverejnené v širokom rozsahu vzhľadom na to, že na základe uvedenia mena na stránkach Google bolo možné zistiť pôvod časti žiadosti uverejnenej Parlamentom.
   Hoci žalobca požiadal Parlament, aby ukončil uverejňovanie jeho osobných údajov, Parlament tak urobil až po tom, čo žalobca požiadal o pomoc právneho zástupcu.
   Žalobca tvrdí, že Európsky parlament:
   
               1.
            
            
               porušil článok 8 Európskeho dohovoru o ľudských právach a základných slobodách;
            
         
               2.
            
            
               porušil článok 8 Charty základných práv;
            
         
               3.
            
            
               porušil článok 22 Dohovoru o právach osôb so zdravotným postihnutím, ktorý bol prijatý 13. decembra 2006 a ratifikovaný Európskou úniou 23. decembra 2010;
            
         
               4.
            
            
               porušil nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1; Mim. vyd. 13/026, s. 102).